 Dragi moji učenci in učenke.

Upam, da ste preživeli lepe počitnice, se imeli lepo in predvsem spočili od šolsko-domačega dela. Mislim, da je vsem čisto prav prišel ta oddih.

Kot ste verjetno že zasledili v medijih, se ***najbrž letos ne vrnemo več v šolske klopi***. Sama upam, da pride še do kakšne spremembe, zato se pustimo presenetiti. In upajmo na najboljše.

Predvsem mi je žal, da letos ***odpade šola v naravi***, saj je to tisti najlepši del petega razreda. Kako bo s ***kolesarskim izpitom*** pa bomo še videli. O vsem vas bom sproti obveščala.

Upam in želim si, da bi še naprej vestno delali tako kot do sedaj. ***Šola na daljavo ni kar tako, ampak mislim, da nam dobro uspeva***. Želim si, da obdržimo to motivacijo in zagon. Kmalu vas bom obvestila, iz katerih predmetov boste še pridobili oceno in na kakšen način. ***Zato VZTRAJAJTE. Saj veste: SKUPAJ BOMO ZMOGLI! Predvsem pa REDNO IN SPROTI POŠILJAJTE GRADIVO, ki ga naročim poslati. To so kratka preverjanja***.

Tole je za razvedrilo.

Ker sedaj res živimo v tem »računalniško-telefonskem-interaktivnem« času, sem se odločila, da vam predstavim eno mobilno aplikacijo, ki se jo lahko igrate doma z vašimi starši, brati, sestrami… Sodobna tehnologija nam ponuja veliko aplikacij, s pomočjo katerih se lahko veliko naučimo in urimo nekatere veščine. Čas na tablici ali telefonu lahko tako pametno izkoristite. ***Predstavljam vam igro Ugani! Slovenija. Aplikacijo si lahko naložite na telefon ali tablico.***

|  |  |
| --- | --- |
|  | C:\Users\Elizabeta Turk\Desktop\tempsnip.png |

Upam, da vam bo igra všeč. Lahko mi konec tedna sporočite, če ste jo igrali, kako vam je šlo, kdo je bil najboljši….

***Želim vam uspešen teden in vas lepo pozdravljam.***

Učiteljica Irena